Aika 25.3.2014 klo 13.00 - 16.00

Paikka Pieni neuvottelutila

Jäsenet

Näätsaari Inkeri, puh.joht Turun kaupunginkirjasto

Kettula Päivi Liedon kunnankirjasto

Mutka Marja-Liisa Laitilan kaupunginkirjasto

Nurminoro, Ritva Kaarinan kaupunginkirjasto

Pohjola Kari Paimion kaupunginkirjasto

Viik Tiina Uudenkaupungin kaupunginkirjasto

Muut osallistujat Maunu Ulla-Maija, esittelijä Turun kaupunginkirjasto Valikainen Kaija, siht. Turun kaupunginkirjasto

 Rantala Jaana (asia 3) Turun kaupunginkirjasto

 Salo Tiina (asia 3) Raision kaupunginkirjasto

Sandell Susanna (asia 4) Turun kaupunginkirjasto

Poissa

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

Päätös Kokous todettiin päätösvaltaiseksi.

1. Edellisen kokouksen muistio

Ehdotus Hyväksytään edellisen kokouksen muistio.

Päätös Hyväksyttiin edellisen kokouksen muistio.

1. Asiakkaan kirjasto – projektin päivitetty toimintasuunnitelma vuodelle 2014

Vaski-kirjastojen johtoryhmä suunnitteli Asiakkaan kirjasto – projektissa toteutettavia asiakokonaisuuksia työpajassa keväällä 2013. Projektissa on rahaa jäljellä 29 650 €. Rahoitus on käytettävä vuoden 2014 aikana.

Tähän mennessä projektissa on perustettu Vaski-kirjastojen työryhmät, rahoitettu Arena-verkkokirjaston ensikertaista suunnittelua ja järjestetty verkkokirjastoa arvioivat asiakasraatitapaamiset. Projektissa jäljellä olevaa rahaa on syytä kohdentaa toimintaan, joka vaikuttaa suoraan asiakaspalveluun.

Projektin loppuosan toteutuksen vastuuhenkilöiksi nimettiin Tiina Salo Raisiosta, Tiina Viik Uudestakaupungista, Marja-Liisa Mutka Laitilasta ja Jaana Rantala Turusta. Ulla-Maija Maunu vastaa projektista ja sen taloudesta.

Työryhmä ehdottaa, että toteutetaan kevään aikana työnkierto liitteen mukaan. Työkierron tarkoituksena on oppia toisten hyvistä käytänteistä ja tuoda esille kehitettäviä asioita ulkopuolisen näkökulmasta. Lähtijä on velvollinen laatimaan työkiertokokemuksistaan raportin erillisen lomakkeen mukaisesti. Palautelomakkeet toimitetaan molempien kirjastojen johtajille sekä projektin käyttöön.

Työnkierron tuloksena pyritään saamaan Vaskin sisäinen vertaistukikoulutus käyttöön.

Kirjastoille on myös lähetetty kysely, jossa kerätään hyviä ideoita asiakaspalvelun kehittämiseen. Ideat on pyydetty 11.4.2014 klo 16 mennessä. Kysely löytyy Vaskin ekstranetista.

Huhtikuun työvaliokuntaan, 28.4. tuodaan kokonaan päivitetty projektisuunnitelma, jossa on huomioitu myös saadut kehittämisideat.

Liitteet: Asiakkaan kirjaston osahankkeiden toteutusmalli

Työnkierron toteutussuunnitelma

Ehdotus Toteutetaan työnkierto liitteenä olevan aikataulun mukaan. Hyväksytään osahankkeiden toteutuspohja. Tuodaan päivitetty projektisuunnitelma seuraavaan työvaliokunnan kokoukseen.

Päätös Päätettiin toteuttaa työnkierto liitteenä olevan aikataulun mukaan. Sovittiin, että työryhmä selvittää, onko mahdollista toteuttaa myös kevyet kyläilyt.

Lisäksi päätettiin, että e-aineistojen markkinointi aloitetaan heti ja viestintä-ryhmä toteuttaa kampanjan. Sovittiin, että Kaisa lähettää kirjastoille tiedon Ellibsin kautta hankittavista Otavan ja Bonnierin kotimaisista e-aineistoista.

Hyväksyttiin osahankkeiden toteutuspohja ja sovittiin, että käsitellään Asiakkaan kirjasto – projektin jäljellä olevat tehtävät sekä niiden aikataulutus, vastuut ja budjetointi työvaliokunnan kokouksessa 28.4.

1. Verkkokirjaston uudistaminen

Vaski-kirjastojen verkkosivuston uudistaminen tehdään yhteistyössä Turun kaupungin Drive Turku – verkkopalveluhankkeen kanssa. Projektipäällikkönä verkkokirjaston uudistamisessa on Susanna Sandell ja projektisuunnittelijana Sari Toivanen.

Verkkokirjastohankkeen projektipäällikkö Susanna Sandell esittelee verkkokirjastohankkeen projektisuunnitelman.

Liite: Vaski-verkkokirjaston uudistamisprojektin projektisuunnitelma

Ehdotus Hyväksytään verkkokirjastohankkeen projektisuunnitelma.

Päätös Hyväksyttiin projektisuunnitelma. Lisättiin projektisuunnitelman kustannuksiin tarkempi määrittely inkind-kustannuksista (arvioita) sekä tehtäviin ylläpidon suunnittelu. Susanna esitteli projektin extranet-työtilaa, johon ohjausryhmä saa käyttäjätunnukset.

1. Alustava talousarvio vuodelle 2015

Vaski-kirjastojen johtoryhmä päätti kokouksessaan 26.11.2014 § 11, että keväällä 2014 tehdään alustava arvio vuoden 2015 kustannuksista. Syksyllä 2014 tehdään tarkennettu kustannusarvio ja määritellään vuoden 2015 painopisteet.

Liite: Alustava talousarvio vuodelle 2015

Ehdotus Hyväksytään vuoden 2015 alustava talousarvio. Tarkennetaan talousarvio syksyllä 2014 ja samalla määritellään painopisteet vuodelle 2015.

Päätös Hyväksyttiin vuoden 2015 alustava talousarvio. Sovittiin, että tarkennetaan vuoden 2015 talousarvio syksyllä ja samalla määritellään painopisteet vuodelle 2015.

**MUUT ASIAT**

**TIEDOTUSASIAT JA KATSAUKSIA**

**KOKOUKSEN PÄÄTTÄMINEN**

1. Seuraava kokous

Seuraava työvaliokunnan kokous 28.4. klo 13 -16

aiheina mm:

* Itsearviointi (tilastot), valmistava käsittely
* Verkkokirjastohankkeen eteneminen
* Syksyn aikataulut
* Asiakkaan kirjasto – projektin jäljellä olevat tehtävät sekä niiden aikataulutus, vastuut ja budjetointi
1. Vaski-johtoryhmän asiat 13.5.2014
* Verkkokirjastohankkeen eteneminen
* Periaatteet kehittäjäpalkinnon myöntämiseksi
1. Kokouksen päättäminen

Puheenjohtaja päätti kokouksen klo 14.52.